«O‘zbekiston temir yo‘llari» Акциядорлик жамияти

**«O‘ztemiryo‘lyo‘lovchi» aкциядорлик жамияти**

**БИЗНЕС-РЕЖА**

**2021 йил учун**

|  |  |
| --- | --- |
| Юридик манзили: | Ўзбекистон Республикаси Тошкент 100015, Туркистон кўчаси 7 |
| Маълумот учун тел: | (+998 71) 1005, (+998 71) 299 – 71 – 84 |
| Факс: | (+998 71) 237 – 86 – 36 |
| Эл манзил: | [uzjeldorpass@mail.ru](mailto:uzjeldorpass@mail.ru) |
| Бизнес-режа «O‘ztemiryo‘lyo‘lovchi» АЖ кузатув Кенгашининг 2021 йил «\_\_»\_\_\_\_\_\_\_даги №\_\_\_ сонли баённомаси билан тасдиқланди. | |

**2021 йил**

[**КИРИШ …………...**](#_Toc135719223)**3.**

[**1. УМУМИЙ ҚИСМ**](#_Toc135719224) **4.**

[A. Резюме ………………………………](#_Toc135719225)4.

[B. Корхона тавсифи ва кўрсатадиган хизматлари](#_Toc135719226) 6.

[C. Муаммолар](#_Toc135719227) 7.

[**2. МАРКЕТИНГ-**](#_Toc135719228)**РЕЖАСИ………………………………………….......................8.**

[A. Маркетингни ҳозирги ҳолати тўғрисидаги баёнот](#_Toc135719229) 8.

[B. Имкониятлар ва хавфлар рўйхати](#_Toc135719230) 9.

**C. Рақобат муҳити…………………………………………………………………12.**

[D. Корхонанинг маркетинг стратегияси](#_Toc135719231) 13.

[**3. ИШЛАБ ЧИҚАРИШНИ РЕЖАЛАШТИРИШ**](#_Toc135719232) **15.**

[A. Иқтисодий самарадорлик кўрсаткичлари](#_Toc135719229) 17.

[**4. ВАГОН ХЎЖАЛИГИ**](#_Toc135719232) **17.**

**[5.ИШЛАБ ЧИҚАРИШНИ БОШҚАРИШНИНГ ТАШКИЛИЙ ТУЗИЛМАСИНИ ТАКОМИЛЛАШТИРИШ………………………………….19.](#_Toc135719233)**

[**6. МОЛИЯВИЙ РЕЖА 20**](#_Toc135719234)**.**

7. ТАРИФ СИЁСАТИ..............................................................................................20.

8. [ХУЛОСА ……………………………………………………………......21](#_Toc135719235).

**КИРИШ**

2021 йилги бизнес режа «O‘ztemiryo‘lyo‘lovchi» АЖ нинг тижорат ташкилоти сифатида транспорт хизматлари бозоридаги рақобатда иш фаолиятини давом эттиришини белгилайди. Ушбу Бизнес-режанинг мақсади йўловчиларни ташишни ташкил этишни янада ривожлантириш, шунингдек темир йўл транспортида йўловчи ташишни ривожлантириш йўлида тўсқинлик қилувчи хавфларни аниқлаш ва стратегик ривожланиш мақсадларини белгилашдан иборатдир.

Ушбу бизнес-режа «O‘ztemiryo‘lyo‘lovchi» АЖ раҳбар ходимлари ва унинг ички бўлинмалари томонидан иш материали сифатида фойдаланишлари учун мўлжалланган. Бизнес-режа захираларни топиш, йўловчиларга хизмат кўрсатиш сифатини, корхона самарадорлигини ва транспорт хизматлари бозорида рақобатбардошлигини оширишга қаратилган.

Бизнес-режа тузишдан асосий мақсад - корхона фаолиятининг барча турлари ва соҳаларида даромад кўрсаткичларини ошириш ва харажатларни камайтиришни таъминлаш, инвестиция салоҳиятини мустаҳкамлаш ва самарали чора-тадбирларни амалга ошириш орқали ўз хизматлари ҳажмини кенгайтириш, Республика йўловчи транспорти хизматлари бозорида иш сифатининг яхшиланишига ва жамият рақобатбардошлигининг ўсишига ҳисса қўшиш ҳисобланади.

Бизнес-режанинг асосий мақсадини амалга ошириш бўйича асосий вазифалар:

* Корхонада бизнес юритишнинг ҳозирги ҳолатини баҳолаш;
* Корхонанинг ривожланиш истиқболлари ҳамда муаммоларини аниқлаш;
* 2022 йил учун корхона маркетинг режасини ишлаб чиқиш;
* Прогноз даври учун корхона фаолиятининг режасини ишлаб чиқиш;
* Ташкилий тузилма ва ишлаб чиқаришни бошқаришни такомиллаштириш чора-тадбирларини ишлаб чиқиш;
* Молиявий режа тузиш ва жамиятни молиявий соғломлаштириш чора-тадбирларини ишлаб чиқиш;
* 2022 йилда йўловчиларга кўрсатиладиган хизматлар сифатини ривожлантириш ва такомиллаштириш;
* "Афросиёб" юқори тезликда ҳаракатланувчи поездининг хизмат кўрсатишини такомиллаштириш;
* 2022 йил учун корхона ривожланишининг умумий мақсадлари ва стратегик йўналишларини аниқлаш;

Юқоридаги вазифаларни бажариш йўллари жамиятнинг етакчи ишчи ходимлари ва рахбар ходимлари томонидан ишлаб чиқилган.

**1.Умумий қисм**

1. ***Резюме***

«O‘ztemiryo‘lyo‘lovchi» АЖ 2002 йил 28 июнда Ўзбекистон Республикаси Давлат мулк қўмитасининг №187к-ПО сонли ««O‘zbekiston temir yo‘llari» АЖ таркибида «O‘ztemiryo‘lyo‘lovchi» АЖни ташкил қилиш тўғрисида»ги буйруғига асосан ташкил қилинган.

Ҳозирда «O‘ztemiryo‘lyo‘lovchi» АЖнинг таркиби қуйидагилардан иборат:

**Филиаллар:**

* Йўловчи вагонларини техник, технологик тайёрлаш ва таъмирлаш филиали;
* Халқаро йўналишларда йўловчиларга хизмат кўрсатиш филиали;
* Маҳаллий йўналишларда йўловчиларга хизмат кўрсатиш филиали;
* Тезюрар йўналишларда йўловчиларга хизмат кўрсатиш филиали;
* Тошкент йўловчиларни ташишни ташкил этиш филиали,таркибида Тошкент-Жанубий вокзали, Гулистон, Хаваст, Жиззах вокзаллари;
* Тошкент-Марказий вокзали филиали;
* Фарғона йўловчиларни ташишни ташкил этиш филиали, таркибида Марғилон, Қўқон, Андижон, Наманган, Хонобод вокзаллари;
* Самарқанд йўловчиларни ташишни ташкил этиш филиали, таркибида Самарқанд, Каттақўрғон вокзаллари;
* Бухоро йўловчиларни ташишни ташкил этиш филиали, таркибида Бухоро, Навоий, Учқудуқ вокзаллари;
* Орол бўйи йўловчиларни ташишни ташкил этиш филиали, таркибида Нукус, Хўжейли, Қўнғирот, Тўрткўл, Элликқала, Мискин вокзаллари;
* Қашқадарё йўловчиларни ташишни ташкил этиш филиали, таркибида Қарши, Тошгузар, Деҳқонобод вокзаллари;
* Сурхандарё йўловчиларни ташишни ташкил этиш филиали, таркибида Термиз, Бойсун, Қумқурғон, Дарбанд вокзаллари;
* Хоразм йўловчиларни ташишни ташкил этиш филиали, таркибида Урганч, Шовот, Хива, Хазорасп вокзаллари;
* Бино, иншоот ва ускуналарни капитал таъмирлаш дирекцияси;
* "Афросиёб" юқори тезлик ҳаракати филиали.

«O‘ztemiryo‘lyo‘lovchi» АЖ темир йўл транспортида йўловчи ташиш бўйича аҳоли эҳтиёжларини қондириш, хизмат кўрсатиш инфратузилмасини ҳар томонлама ривожлантириш ва йўловчиларни йўл давомида ва поезд бекатларида керакли хизматлар билан таъминлаш, ушбу хизматларни кенгайтириш ва акциядорлар манфаатлари йўлида даромад олиш ва амалдаги қонунчиликка зид бўлмаган бошқа турдаги тижорат фаолиятини амалга ошириш учун мўлжалланган.

Ҳозирги кунга қадар (пандемиядан олдинги давр) корхона томонидан ҳар йили **23,1 млн. йўловчи ташилган** ва **4,3 млрд. дан ортиқ йўловчи айланмаси** кўрсаткичлари қайд этилган. Ҳар хафта Республика ҳудудида 97 та жуфт йўловчи поезди қатнови амалга оширилади. Юқори тезликда ҳаракатланувчи "Афросиёб" поездининг асосий йўналишлари Тошкент-Самарқанд, Тошкент-Бухоро, Тошкент-Қарши, шунингдек маҳаллий йўналишдаги поездлар Тошкент-Термиз, Тошкент-Хива, Тошкент-Шовот, Қумқурғон-Сариосиё, Тошкент-Бухоро, Тошкент-Қўнғирот, Қўнғирот - Каракалпакия, Тошкент - Андижон, Андижон-Бухоро, Андижон-Хива, Андижон-Термиз ҳисобланади. Шунингдек, халқаро йўналишдаги йўловчи поездлари қатнови Тошкент-Москва, Тошкент-Қозон, Тошкент-Волгоград, Тошкент-Саратов, Тошкент-Новосибирск, Тошкент-Уфа, Тошкент-Нурсултон, Андижон-Москва, Андижон-Уфа, Қўнғирот-Бейнеу, Нукус-Нурсултон йўналишларида ҳаракатланади.

2020 йилда корхонада **5129 та ишчи ходим** ишлаган, шулардан 3440 таси ташиш фаолиятида ишлаган. Жамият раҳбарияти штатдаги ходимлар сонини корхонада мавжуд иш кўламига мос равишда олиб бориш чораларини кўрмоқда. Жамият интенсив транспорт технологиясига ўтиш асосида меҳнат унумдорлигининг барқарор ўсишига эришиш ва ишлаб чиқариш самарадорлигини оширишни мақсад қилиб қўйган.

Шу билан бирга, Республика иқтисодиётининг жаҳон бозорига интеграциялаш ва регионларнинг ички ижтимоий – иқтисодий муаммоларини ҳал қилиш, келгусида жамиятнинг хўжалигини керакли миқдордаги ҳаракат таркиби билан таъминлаш йўли орқали ривожлантиришни талаб қилади.

Темир йўлларни реконструкция қилиш, биринчи навбатда уларни электрофикациялаш, вагон ва локомотив хўжаликларини таъмирлаш базасини модернизация қилиш, йўл ва бекат иншоотларини ривожлантириш, аҳолининг талабини ҳисобга олган ҳолда, Республикада йўловчилар ташишни ташкил этишни такомиллаштириш, айникса маҳаллий йўналишларда тезюрар ва юқори тезликда йўловчиларни ташишни ташкил этиш учун қулай шароит яратади.

Жамият раҳбарияти йўловчи ташишни ташкил этишни такомиллаштириш ва корхонанинг молиявий ҳолатини яхшилаш бўйича доимо чора-тадбирларни амалга ошириб бормоқда. Бу чора-тадбирлар, аввало, поездларда ва темир йўл вокзалларида йўловчиларга хизмат кўрсатиш сифатини ошириш, сайёҳлик ва тижорат транспортини ривожлантириш, жамият даромадини ошириш, харажатларни камайтириш, йўловчи поездларининг ташиш кўрсаткичларини ошириш ва йўловчи поездлар паркини босқичма-босқич янгилашга қаратилган.

Бундан ташқари, корхонанинг иқтисодий ислоҳотларни чукурлаштириш, соҳанинг тартибга солиш механизмларини такомиллаштириш, биринчи навбатда тариф сиёсатини такомиллаштириш ва бошқарувнинг ташкилий тузилмасини такомиллаштириш бўйича изчил йўл тутмоқда.

Мазкур комплекс программалар ва дастурлар доирасида жамият томонидан йўловчиларга кўрсатилаётган хизматлар кўламини кенгайтириш ва сифатини ошириш ҳамда транспорт хизматлари бозорида рақобатни ривожлантириш бўйича комплекс чора-тадбирлар амалга оширилмоқда.

Ушбу чора-тадбирлар натижасида республикамизда йўловчи темир йўл транспортининг транспорт хизматлари бозоридаги улушини барқарор кенгайтириш режалаштирилган.

Биргаликда ушбу чора-тадбирларнинг амалга оширилиши жамиятнинг йўловчи хизматлари бозоридаги рақобатбардошлигини сезиларли даражада оширади. Темир йўл транспортининг арзонлиги, ҳавфсизлиги ва саёҳат учун қулайлиги, темир йўл вокзалларида ва йўл давомида йўловчиларга кўрсатилаётган хизматларнинг сифати ва хилма-хиллиги корхонанинг йўловчи ташиш бозоридаги умумий муваффақиятини белгилайди. Сайёҳлик компанияларининг талабига кўра тақдим этиладиган "Буюк Ипак йўли" йўналиши бўйича сайёҳлик поезди ташкил этилган.

1. ***Корхона тавсифи ва кўрсатадиган хизматлари***

«O‘ztemiryo‘lyo‘lovchi» АЖ юридик шахс бўлиб, хўжалик ҳисоби асосида фаолият юритади, хўжалик бошқаруви ҳуқуқи бўйича алоҳида мулкка эга. 16.11.2020 йил ҳолатига кўра **975 та йўловчи вагонлари** мавжуд бўлиб, шундан **319 та вагон** бевосита йўловчи поездларда ҳаракатланади. Жамиятнинг барча вилоят марказлари ва мамлакатнинг йирик шаҳарларида етарли даражада ривожланган **32 та темир йўл вокзаллари** мавжуд. 2012 йилдан 2016 йилгача Урганч, Жиззах, Навоий, Қарши, Нукус вокзаллари реконструкция қилиниб, Каттақўрғон вокзали қурилди.

"Ангрен-Поп" участкасида йўловчилар ташишни ташкил этиш мақсадида 2016 йилда Қўқон ва Андижон темир йўл вокзаллари реконструкция қилинди, шунингдек, янги Поп ва Орзу темир йўл вокзаллари қурилди.

2018-йил Тошкент-Жанубий темир йўл вокзали реконструкция қилиниб, ишга туширилди, бу вокзалдан барча маҳаллий йўналишдаги йўловчи поездлари қатнови ташкил этилади.

Бухоро-Мискен янги темир йўл участкасининг ишга туширилиши муносабати билан ушбу бўлим орқали барча йўловчи поездларининг ҳаракати ташкил этилиб, у ердан ўтувчи Тошкент-Урганч, Тошкент-Қўнғирот, Тошкент-Шовот йўловчи поездларининг йўл вақти қисқартирилди.

2018-йил Урганч-Хива темир йўл участкасида йўловчи ташиш транспорти ташкил этилгач, янги Хива темир йўл вокзали қурилиб ишга туширилди. Хоразм вилоятида сайёҳлик оқимини ривожлантириш учун 2019 йилнинг январ ойидан бошлаб 6 та янги қулай йўловчи вагонларидан иборат Бухоро-Хива тезюрар поезди қатнови йўлга қўйилди.

2019-2020 йилларда Наманган темир йўл вокзали реконструкция қилиниб, янги Ангрен вокзали қурилиб фойдаланишга топширилди ва мавжуд маҳаллий ва янги қўйилган халқаро йўловчи поездлари тўхташ жойлари ташкил этилди.

Вагонлар паркини янгилаш ва уларни таъмирлаш бўйича моддий-техник базани мустаҳкамлаш яқин келажакда жамият учун муҳим ва стратегик аҳамиятга эга бўлган устувор вазифалардан биридир. Агар вагонлар парки ҳар йили янгиланмаса ва етарли даражада янги вагонлар билан тўлдирилмаса, 2025 йилга келиб «O‘ztemiryo‘lyo‘lovchi» АЖда вагонларнинг кескин тақчиллиги юзага келади. Вагонлар паркининг хозирги сонини ушлаб туриш учун, хар йилги эскирган вагонларнинг ҳисобдан чиқарилишига кўра, 2024 йил охиригача **55 та вагон** харид қилиш керак.

2021 йил «O‘ztemiryo‘lyo‘lovchi» АЖ ички ташкилий тузилмаларини ривожлантиришни давом эттириш, янги ишлаб чиқариш ва молиявий муносабатларни ташкил этиш ва тегишли темир йўл хўжаликлари билан ўзаро ҳамкорлик қилиш даври, темир йўл компанияси ва Республика, маҳаллий давлат ҳокимияти органлари томонидан ишлаб чиқариш ва хўжалик фаолиятини тартибга солиш механизмларини ишлаб чиқиш ва ўрнатиш босқичи бўлди.

2021 йилда «O‘ztemiryo‘lyo‘lovchi» АЖ ишини такомиллаштириш ва молиявий аҳволини яхшилаш бўйича режалаштирилган чора-тадбирларнинг амалга оширилиши жамиятнинг йўловчи ташиш хизматлари бозоридаги мавқеини яхшилайди. Хусусан, жамият аҳоли учун кўрсатиладиган хизматлар сифатини яхшилаш ва йўловчи поездлар жадвалини аҳоли учун қулай вақтда белгилаш йўли орқали йўловчиларни ташишдаги фаолият кўламини сезиларли даражада кенгайтиришни мақсад қилиб қўйган.

## С. Муаммолар

Ҳозирги кунда «O‘ztemiryo‘lyo‘lovchi» АЖ қуйидаги муаммоларни кўриб чиқмоқда:

* **Маҳаллий ва шаҳар атрофи йўналишларида йўловчи ташишнинг молиявий зарарлилиги.**
* Маҳаллий йўналишдаги йўловчи ташиш транспортнинг катта ижтимоий аҳамияти ҳамда вақти-вақти билан аҳоли учун чегирмалар тақдим этилиши сабабли, ташиш фаолиятидан олинадиган даромадлар ташиш харажатлари таннархини қопламайди. Бу турдаги ижтимоий имтиёзлар давлат бюджети томонидан қопланмайди, «O‘zbekiston temir yo‘llari» АЖ юк ташишдан тушган фойда ҳисобига, ўзаро субсидиялаш йўли билан қопланади.
* **Халқаро ташишларда йўловчи ташиш ҳажмининг қисқариши**. Ўзбекистон Республикаси Президентининг 2017-йил 2-сентабрдаги “  
  Валюта сиёсатини либераллаштириш бўйича биринчи навбатдаги чора-тадбирлар тўғрисида”ги ПФ-5177-сон қарорига асосан, ички ва халқаро ташишларда миллий валютада ташиш тарифлари қайта кўриб чиқилди ва белгиланди. Халқаро ташувларда Қозоғистон Республикаси ва Россия Федерацияси ҳудудида ўз шартларига кўра Ўзбекистон Республикаси Марказий банкининг давлат курси бўйича чет ел валютасини сўмга ўтказишда белгиланадиган йўл ҳақи. Давлатлараро йўловчи пойездларида Ўзбекистондан асосий йўловчи ташиш вокзалдан келадиган участкада тўпланган. Тошкентдан Келесгача 23 км масофада, кейин темир йўл бўйлаб. саёҳат ҳужжати нархида енг катта улушга ега бўлган Қозоғистон Республикаси ва Россия Федерациясининг бўлимлари. Ўзбекистон ҳудудидаги йўл ҳақи 23 км. 3000 км ёки ундан ортиқ пойезд саёҳатининг умумий қийматининг аҳамияциз қисмидир. Миллий валютанинг Швейцария франкига нисбатан курсининг ўзгариши ҳисобига халқаро ташишда тарифнинг ўсиши халқаро пойездларда йўловчилар оқимининг камайишига асосий сабаб бўлди.
* **Йўловчи вагонларининг парки эскирганлиги.**

Бу муаммо бир неча хил характерга эга. Аввало, бу жамиятнинг ишлаб чиқариш қувватини оширишда, яъни йўловчи ташиш ҳажмини оширишда қийинчиликлар туғдиради. Бундан ташқари, таъмирлаш ва техник хизмат кўрсатиш учун зарур бўлган энергия, эҳтиёт қисмлар ва бутловчи қисмлар нархларининг доимий равишда ошиб бориши туфайли "ТВСРЗ" АЖ томонидан қўйилган харажатлар сезиларли даражада ошди. Вагонларнинг ўртача ёши 26,5 йилни ташкил этади, йўловчи вагонларининг ишлаштилиши нормаси эса 12-15 йилни. 20.11.2020 йил холатига КР-1 -25 вагон, КР–2 -1 вагон, КВР-1вагон, ДР-124 та вагон таъмирланиб, бунинг учун 20 949 млн.сўм (ҚҚС сиз) миқдорида пул сарфланди. 10 417,3 млн.сўмга 12 та янги йўловчи вагони сотиб олинди.

* **Асосий бўлмаган объектларни қуриш ва улардан фойдаланиш.**

Мазкур муаммо корхонанинг иқтисодиётига ўз салбий таъсирини кўрсатади ва

объектларни қуриш учун катта капитал сарфлашига сабаб бўлади.

2018-2020 йилларда асосий фаолиятга тегишли бўлмаган қуйидаги янги объектлар қурилиб фойдаланишга топширилди:

- Хива шаҳридаги "Хива Локомотив" меҳмонхонаси биноси 3 та;

- ВЧД-2 ҳудудида "Расмий меҳмонлар учун қабул мажмуаси" биноси;

- Хива шаҳридаги "Хива Локомотив" истироҳат боғи;

- 2019 йил охирида Наманган шаҳридаги "Наманган" меҳмонхонаси биноси.

* **Темир йўл вокзаллари ҳудудига эркин киришни чеклаш.**

Ўзбекистон Республикаси Вазирлар Маҳкамасининг 30.11.2011 йилдаги

314-сонли қарорига мувофиқ темир йўл вокзали мажмуалари ҳудудига кириш фақат йўл ҳужжатлари мавжуд бўлган йўловчиларга рухсат этилади. Бу муаммо темир йўл вокзалларида қўшимча сервис хизматларни ривожлантиришга, аҳоли талаби йўқлиги учун вокзал биноларини ижара асосида хусусий тадбиркорларга топширишга тўсқинлик қилади.

# 

# [2. МАРКЕТИНГ-](#_Toc135719228)РЕЖАСИ

***A. Хозирги маркетинг ҳолатининг тақдимоти***

Республикадаги йўловчиларга хизмат кўрсатиш бозоридаги мавжуд вазият, ҳаво транспорти ва автомобил транспорти ўртасидаги рақобатни ҳисобга олган ҳолда, темир йўлларнинг ишлаб чиқариш ресурслари ва йўловчилар иқтисодиёти имкониятларининг етарли даражада фойдаланилмаганлигини кўрсатади.

Янги Бухоро-Мискен ва Урганч-Хива темир йўл участкалари очилиши потенциал йўловчилар учун қўшимча қулайликлар яратди. Тошкент-Самарқанд-Бухоро-Қарши-Шаҳрисабз йўналишларида юқори тезликда ҳаракатланувчи йўловчи поездлар йўловчилар ва сайёҳларнинг Ўзбекистон Республикаси ҳудудидаги тарихий жойларга қулай ва тез ҳаракатланишига имкон берди. Ҳозирги кунда, юқори тезликда ҳаракатланувчи “Афросиёб” поезди олтитага етиб, республикамиз бўйлаб йўловчиларни тез ва қулай ҳаракатланиши учун янги имкониятлар яратди. Йўловчилар томонидан юқори тезликда ҳаракатланувчи поездларимизга талаб кучайган пайтда қўшимча поездлар Бухоро ва Самарқанд шахарларга қўйилмоқда. Келажакда Бухоро-Мискен-Хива йўналишида электрификация ишлари тугаганидан сўнг Тошкент-Хива йўналишида юқори тезликда ҳаракатланувчи "Афросиёб" поездининг ҳаракатланиши республикамиз ички туризмини ривожланиши учун янги босқичдир, шу билан бир қаторда бошқа транспортлардан устунлигини яққол кўрсатади.

Қарши-Термиз темир йўл линиясининг электрлаштирилиши ҳам жанубий йўналишдаги йўловчиларнинг кўпайишига ҳисса қўшади. Бундан ташқари, 2016-йилда "Ангрен-Поп" темир йўл участкасининг очилиши Фарғона водийсидан йўловчи ташиш имкониятини янада кенгайтирди. Ҳозирда, “Андижон-Тошкент”, “Андижон-Бухоро”, “Андижон-Хива”, “Андижон-Термиз” йўналишларида йўловчи поездлар қатнови бошқа транспортлар билан рақобатлашиш имконини берди.

Халқаро йўналишдаги йўловчи поездларнинг янги йўналишлари аҳоли ўртасида йўловчи ташиш ҳажмини ошириб, фуқароларга яқин мамлакатларга қулай поездлар орқали саёҳат қилиш имконини беради ва темир йўл чипталарини сотишда тақдим этилган чегирмалар олдиндан йўл ҳужжатларини сотиб олиш имконини беради.

Қисқа муддат ичида Урганч, Навоий, Жиззах, Қарши, Бухоро, Нукус, Андижон, Наманган, Қўқон, Жиззах ва бошқа темир йўл вокзалларни қайта таъмирлаш ишлари якунланди. Янги вокзалларда хорижий тилларда замонавий интерактив ва мобил алоқа хизматлари жорий этилди. Йўловчилар учун қулай савдо шаҳобчалари, “ВИП”, “Она ва бола”, “Дам олиш” хоналари хизмат кўрсатмоқда.

Туризм саноатини ривожлантириш ва яратиш бўйича давлат дастурларини амалга ошириш мақсадида «O‘zbekiston temir yo‘llari» АЖ томонидан ҳар томонлама туристик хизматлар, жумладан, транспорт, меҳмонхона ва маданий-кўнгилочар хизматларни ташкил этиш йўлга қўйилган. Шу муносабат билан

2017 йилда «O‘ztemiryo‘lyo‘lovchi» АЖ негизида Республикамиздаги бошқа сайёҳлик компанияларидан фарқли равишда темир йўл транспорти орқали саёҳлик хизматларини ташкил этишни бошлаган «RailwayTours» МЧЖ сайёҳлик компанияси ташкил этилди. Бундан ташқари, 2019 йилда Хива шаҳрида 154 ўринли меҳмонхона қурилиши якунланиб, 2020 йилда "Хива-Локомотив" кўнгилочар боғи очилди ва янги объектлар қурилиш ишлари давом этмоқда.

«O‘zbekiston temir yo‘llari» АЖ 2021-2022 йилларга мўлжалланган туристик хизматлар экспортини янада ривожлантириш ва ошириш бўйича устувор чора-тадбирлар мажмуасига мувофиқ Ўзбекистон Республикаси ва халқаро йўналишлар доирасида “Ипак йўли” бўйлаб махсус туристик поездлар ташкил этиш бўйича иш олиб борди. Туризм хизматлари кўламини кенгайтириш учун «O‘ztemiryo‘lyo‘lovchi» АЖ ҳар йили халқаро сайёҳлик ярмаркаларида иштирок этади.

Ушбу захиралар ва имкониятларни ўрганиш темир йўл орқали йўловчи ташиш учун мақсадли бозор контурларини аниқ белгилаш имконини беради, уларнинг ривожланиши акциядорлик жамиятининг молиявий аҳволини сезиларли даражада яхшилайди.

Бундан кўриниб турибдики, компания бозорини ривожлантириш маркетинг тадқиқотлари кўламини сезиларли даражада кенгайтиришни ўз ичига олади, бундан асосий мақсад йўловчи хизматлари бозорида унинг рақобатбардошлигини ошириш йўлларини топишдан иборат.

## В. Хавф ва имкониятлар рўйхати

Бозор муносабатларини ривожлантириш турли тамойилларга мувофиқ амалга оширилади. Шу билан бирга хўжалик юритувчи субъектларнинг зиддиятли манфаатлари бўлиши мумкин, бу эса рақобатнинг ортишига ва рақобатчилар хатти-ҳаракатини аниқ башорат қила олмасликка олиб келади. Доимий ўзгариб турадиган бозор шароитлари ички транспорт тизимининг хавфсизлигига кенг кўламли ички ва ташқи таҳдидларни келтириб чиқаради.

Темир йўл транспорт корхоналари фаолиятига кўплаб омиллар таъсир кўрсатади. Уларнинг баъзилари самарадорлигини ва уларнинг иқтисодий хавфсизлик даражасини камайтириши, молиявий инқироз эҳтимоли ва банкротлик хавфини ошириши мумкин. Бундан келиб чиқадики, корхонанинг молиявий ҳолатига салбий таъсир этувчи муаммоли вазиятлар вужудга келади. Шунинг учун хавфни, унинг юзага келиш сабабларини ва уни бошқариш усулларини ўрганишга кўпроқ эътибор қаратиш лозим.

Мижозларнинг транспорт хизмати учун хавфни хусусиятлар ва турлари бўйича баҳолаш ва таснифлаш жуда муҳимдир. Шундай қилиб, хавф таснифининг белгилари қуйидагилардан иборат: бухгалтерия ҳисоби ва оқибатлари, суғурта қилиш имконияти, олдиндан режа қилиш, мижозлар (потенциал йўловчилар) йўқотиш даражаси – мақбул, танқидий ва ҳалокатли, харакат давомийлиги, юзага келиш объекти (индивидуал операциялар хавфи, фаолиятнинг турли соҳалари).

Темир йўл транспорти фаолиятидан бири потенциал йўловчилар (мижозлар) транспорт хизмати ҳисобланади. Хизмат турлари турли хил, хусусан, “O'ztemiryo'lyo'lovchi” АЖ қарашли темир йўл вокзалларида қулай шароитлар, касса хизматлари, йўл давомида йўл кузатувчиси хизмати билан ажралиб туради.

***Темир йўл йўловчиларига транспорт хизмати кўрсатишдаги хавф турларининг таснифи (ташқи омиллар).***

* Сиёсий хавф – давлат сиёсатининг асосий йўналишларини ўзгартириш натижасида, масалан, чегаралар ёпилганда;
* Тармоқ хавфи – тармоқнинг ўзи иқтисодий ҳолатининг ўзгариши натижасида йўқотиш эҳтимоли;
* Солиқ хавфи;
* Инфляция хавфи;
* Ижтимоий хавф;
* Тижорат хавфи;
* Харидорни нотўғри баҳолаш;
* Қўшимча хизматлар учун режалаштирилган нархларда мижозларни топмаслик;
* Мижозлар бозоринг етарли даражада сегментацияси;
* Таклиф этилаётган хизматларнинг нотўғри стратегияси;
* Маркетинг тадқиқотларининг нотўғри ташкил этилиши;
* Самарасиз реклама фаолияти;
* Темир йўл чипталарининг нарх сиёсати;
* Нотўғри тезкор режалаштириш;
* Рақобат муҳити.

«O‘ztemiryo‘lyo‘lovchi» АЖ маркетинг режаси бўйича чора-тадбирлар мажмуини амалга ошириш чоғида ташқи ва ички омиллар таъсирида кутилмаган ҳолатлар ва ноқулай тенденциялар вужудга келиши мумкин, бу чора-тадбирларни амалга оширишга тўсқинлик қилади.

* Молиявий кўрсаткичларнинг бажарилмаслиги;
* Кутилмаган харажатлар;
* Ходимлар томонидан йўловчиларга сифатсиз хизмат кўрсатиш;
* Иқлим омиллари;
* Форс-мажор ҳолатлари;
* Айрим йўналишларда йўловчи поездларининг ҳаракатини бекор қилиш;
* Йўловчи ташиш тарифларининг кеч тартибга солиниши;
* Ички ва халқаро алоқаларда турли хўжаликлар ва темир йўл алоқалари ўртасидаги ўзаро алоқаларнинг иқтисодий механизми номукаммаллиги;
* Темир йўл тармоғининг йўловчи ва бошқа хўжаликларини ривожлантиришга капитал қўйилмалар ҳажмининг етарли эмаслиги ва ўз вақтида ажратилмаганлиги;
* Янги йўналишларни очиш ва бошқа йўловчи ташиш турларини, шу жумладан иқтисодиётнинг хусусий секторини ривожлантириш;
* Корхона ва унинг ички бўлинмаларини бошқаришнинг ташкилий тузилмасидаги бевақт ўзгаришлар;
* Йўловчи вагонлари ва локомотивларининг носозлиги сабабли сафарга ўз вақтида тайёрланмаганлиги;
* Ҳаракатланувчи таркибни таъмирлаш ва профилактик кўрикдан ўтказиш сифатининг пастлиги;
* Раҳбар кадрлар ва мутахассисларни тайёрлаш ва қайта тайёрлаш кўламининг етарли эмаслиги ва сифатсизлиги.

Санаб ўтилган муаммо ва қийинчиликлар, шубҳасиз, корхона фаолиятини яхшилаш бўйича чора-тадбирларни амалга оширишга тўсқинлик қилади ва яқин келажакда уларни тўлиқ бартараф этишга умид қилиш қийин. Бинобарин, корхона ушбу қийинчиликларни енгиш учун ўзининг ички ва агар керак бўлса, ташқи имкониятларини ҳақиқий баҳолаши зарур.

Хизмат кўрсатиш бозорида темир йўлларнинг афзалликларини таъминлаш учун корхонанинг имкониятларини ҳам ўлчаш талаб этилади, яъни темир йўлларнинг йўловчиларга хизмат кўрсатиш бозорининг кенгроқ сегментига киришига ёрдам берадиган маркетинг тадқиқотлари орқали истиқболли йўналишларни аниқлашга имкон беради.

***С. Рақобат муҳити***

Бозор иқтисодиёти, хусусан, истеъмолчининг эҳтиёжларини қондиришга қаратилган бўлиб, у “транспорт маҳсулотларига” бўлган талабни ўрганишни, ўз истеъмолчилари билан пул муносабатларини ташкил этишни, бу транспорт хизматларига, биринчи навбатда, бошқа транспорт турларига нисбатан устунлик беришни талаб қилади. Потенциал рақобатчиларнинг имкониятларини ҳисобга олиш муҳимдир. Транспорт компанияларининг барча тузилмалари фаолиятининг самарадорлиги кўп жиҳатдан ушбу муносабатлар қандай ташкил этилганига боғлиқ.

Бизга маълумки, Ўзбекистон Республикаси ҳудудида йўловчилар учун темир йўл транспортининг асосий рақобатчилари хаво йўллари ва автотранспорт ҳисобланади ("Ўзбекистон ҳаво йўллари" АЖ, “Ўзавтотранс”.).

Темир йўл йўловчи ташиш учун иқтисодий ва экологик жиҳатдан муҳим афзалликларга, шунингдек, хавфсизликнинг юқори даражаларига эга, шунинг учун узоқ муддатда ўз рақобатбардошлигини сақлайди.

Темир йўллар ва ҳаво транспорти ўртасидаги рақобат асосан ички ва халқаро ташишларда бўлиб ўтади, бу ерда ҳар бир транспорт тури ўзининг рақобат устунлигига эга. Асосий кўрсаткич - йўловчининг йўлда сарфлаган вақти. Ҳаво транспортига нисбатан темир йўл транспорти барча йўналишларда вақт фарқига эга. Бироқ, об-ҳаво шароитлари темир йўл транспортига бошқа транспортларга қараганда камроқ таъсир қилади. Об-ҳаво туфайли рейслар аэропортларда кечиктирилади, шу сабабли йўловчиҳар қандай бошқа транспорт туридан фойдаланишни афзал кўради. Бу афзалликни сабаби ҳам саёҳат хавфсизлиги бўлиши мумкин. 2011 йилдан бошлаб «O‘zbekiston temir yo‘llari» АЖ томонидан юқори тезликда ҳаракатланишни ривожлантириш бўйича бир қатор чора-тадбирлар амалга оширилди, хусусан, Тошкент-Самарқанд йўналишида биринчи юқори тезликда ҳаракатланувчи “Афросиоб” электропоезди қатновлари амалга ошди ва табиийки бу келажакда ўз самарасини беради.

2015 йилнинг 5 сентябридан бошлаб "Афросиёб" электропоезди Қарши шаҳрига йўналтирилди. 2016 йил 15 сентабрдан Тошкент–Самарқанд-Бухоро йўналишида, 2018 йилдан Тошкент-Шаҳрисабз йўналишида тезюрар транспорт қатнови ташкил этилди. Темир йўл транспорти орқали туристик маршрутларни кўпайтириш ҳамда инфратузилмани ривожлантириш мақсадида Бухоро-Мискен-Урганч-Хива участкаларини электрлаштириш ишлари олиб борилмоқда.

Шундай қилиб, муайян бозорда ёки унинг сегментида темир йўл транспортининг рақобатбардошлигини баҳолаш «O‘ztemiryo‘lyo‘lovchi» АЖ ташкилотининг технологик, ишлаб чиқариш, молиявий ва сотиш имкониятларини атрофлича таҳлил қилишга асосланади. Транспорт хизматлари бозорида рақобат мавқеини таъминлаш учун кўрилиши зарур бўлган чора-тадбирларни аниқлашга мўлжалланган.

Рақобатбардошлик темир йўл транспортида ҳам алоҳида, транспортнинг бошқа режимларига нисбатан ҳам "Миқдор — Сифат — Нарх" нисбати бўйича баҳоланади.

Тошкент-Самарқанд, Тошкент-Самарқанд-Бухоро ва Тошкент-Самарқанд-Қарши-Шаҳрисабз йўналишларида "Афросиёб" тезюрар поезди жорий этилиши билан темир йўл ва ҳаво транспорти ўртасида ўзаро рақобатни келиб чиқарди. Тезюрар поезд ер усти транспорти бўлишига қарамай, йўловчи 2-3 соатда манзилга етиб олади.

Темир йўл ва бошқа транспорт турлари ўртасидаги рақобатга келсак, унинг афзалликларини аниқлаш учун катта имкониятлар мавжуд. Масалан, Тошкент-Бухоро йўналиши бўйича ҳарактланувчи "Шарқ" электр поезди, автомобил транспортида ҳам, йўлда сарфланадиган вақт жиҳатидан ҳам қулайликларга эга.

Йўловчи томонидан транспортни танлашни белгиловчи юқорида қайд этилган омиллардан ташқари, нарх омили ҳозирги кунда ҳам асосий омил ҳисобланади. Маҳаллий йўналишдаги ҳаракатланувчи поезди чипта нархлари ҳаво транспорти чипта нархлари билан солиштирганда 1,5-3,5 марта арзон экани маълум бўлди.

Шуни таъкидлаш керакки, ҳозирда халқаро ва шаҳарлараро автобуслар ривожланиши натижасида темир йўл транспорт билан ҳам рақобатлашиб келмоқда.

Шаҳарлараро автотранспорт воситалари темир йўл транспортига қараганда кўп миқдордаги бозор сегментини эгаллайди. Шаҳар атрофи йўловчи оқимларининг ўзига хослиги уларнинг саноат корхоналари, ташкилотлар, муассасалар ва ўқув юртларининг иш соатларига қатъий боғлиқдир. Бу ҳолда, ташиш учун белгиловчи талаб электр поездларининг бошланғич ва якуний пунктларга етиб бориши ва етиб бориши учун қулай вақт, ўриндиқлар сони етарли бўлган ва хавфсизликни таъминлаган ҳолда минимал йўл вақти ҳисобланади.

***D.Корхонанинг маркетинг стратегияси.***

“O‘ztemiryo‘lyo‘lovchi” АЖ нинг келгуси йилдаги стратегик вазифалари қуйидагилардан иборат:

-Халқаро ва маҳаллий ташишларда жамиятнинг республика йўловчи ташиш бозоридаги улушини сезиларли даражада кенгайтириш, туристик транспортини ва шаҳар атрофи транспортини ривожлантириш;

-Маҳаллий ва шаҳар атрофи йўналишларда йўловчиларни ташишда темир йўлларнинг йўқотишларини камайтиришга интилиш;

-Темир йўл транспортида йўловчи ташиш тарифларини, шунингдек, турдош хўжаликлар, темир йўллар хизматлари ва ишларининг смета нархларини такомиллаштириш;

-Йўловчиларга қўшимча чегирмалар бериш;

-Потенциал йўловчилар учун содиқлик дастури;

-Йўловчи поездларда аҳоли сонини ошириш, поездларда чиптасиз ҳаракатланишни тўлиқ бартараф этиш бўйича самарали чора-тадбирлар ишлаб чиқиш ва амалга ошириш, жумладан, замонавий интереактив хизматларни ривожалантириш;

-Йўловчиларга кўрсатилаётган хизматлар кўлами ва доирасини сезиларли даражада кенгайтириш, корхона бўлинмалари фаолият йўналишларини диверсификация қилиш;

-Корхонанинг моддий-техник базасини мустаҳкамлаш орқали йўловчи ташиш бозорида рақобатбардошлигини ошириш;

-Вокзаллар ҳудуди ва поездлар йўналиши бўйлаб кўрсатилаётган хизматлар сифатини ошириш;

-Самарасиз харажатлар ва йўқотишларни бартараф этиш, зарар кўраётган хўжаликлар ва иқтисодиёт тармоқларини аниқлаш орқали корхонанинг молиявий ҳолатини яхшилаш;

-Корхонанинг барча бўлинмаларида меҳнат, моддий ва молиявий ресурслардан оқилона фойдаланиш ҳисобига харажатларни камайтириш;

-Ўзбекистондан Россия ва Қозоғистонга йўловчиларни халқаро йўналишларда ташишда фаолият кўламини кенгайтириш;

-Тошкент-Самарқанд-Бухоро-Хива, Тошкент-Қарши-Самарқанд-Бухоро-Хива ва Тошкент-Қўқон-Самарқанд-Бухоро-Хива йўналишларида янги туристик чартер поездларини йўлга қўйиш;

-Интернет ва мобил иловалар орқали йўл ҳужжатларини буюртма қилиш ва сотиш.

Бу кўрсатилган стратегик вазифаларни ҳал қилиш бевосита ёки билвосита корхонанинг сифати ва самарадорлигига таъсир қилувчи кўплаб ички ва ташқи муаммолар билан боғлиқ. Ушбу муаммолар қуйидаги соҳаларда корхона фаолиятининг турли томонларини қамраб олади:

1. **Иқтисодий соҳада**- корхона фаолиятининг барча турлари бўйича иш самарадорлигини ошириш, даромадларни кўпайтириш ва харажатларни камайтириш; фаолиятнинг фойдасиз соҳаларини изчил қисқартириш ва бартараф етиш; талаб муҳитини ҳисобга олган ҳолда мослашувчан тариф сиёсатини жорий етиш;
2. **Йўловчиларга хизмат кўрсатиш соҳасида**- йўловчиларга йўл давомида ва темир йўл вокзалларида кўрсатиладиган хизматларни такомиллаштириш ва кенгайтириш.
3. **Техник соҳада**- “Экспресс-3” тизимини кенгайтириш, йўловчиларга хизмат кўрсатишнингбошқа илғор тизимларини жорий етиш, ҳаракатланувчи таркиб паркини модернизация қилишни жадаллаштириш, унинг структурасини такомиллаштириш; темир йўлларнинг моддий-техник базасини мустаҳкамлаш ва ташиш жараёни технологиясини мукаммаллаштириш, йўловчи поездларининг ҳаракат хавфсизлиги ва тезлигини ҳамда йўловчи поездларини қатновга тайёрлаш даражасини оширишни таъминлаш;
4. **Илмий ва ахборот хизматлари соҳасида**- маркетинг тадқиқотлари доирасини кенгайтириш, ҳисобот ва тезкор ахборотларни узатишнинг электрон технологиясини жорий этиш, бухгалтерия ҳисоби ва ҳисобот тизимини такомиллаштириш.
5. **Ижтимоий соҳада**- меҳнатни рағбатлантиришни кучайтириш ва меҳнат унумдорлигини ошириш, соғлом ва осон меҳнат қилиш, ходимларнинг билим ва маънавий даражасини ошириш.
6. **Корхонани бошқариш соҳасида**- ишлаб чиқаришни бошқаришнинг ташкилий тузилмасини такомиллаштириш, корхонани қайта қуриш ва монополиядан чиқариш.

**Транспорт хизматлари бозорини ўрганиш.**

Tранспорт хизматлари бозорини ўрганиш корхонанинг кейинги фаолиятини аниқлаш учун зарур бўлган маълумотларни олиш мақсадида амалга оширилади. Бунинг учун бозор салоҳиятини баҳолаш, бозор сегментацияси, корхонанинг ушбу бозордаги фаолиятини прогнозлаш ва режалаштириш билан боғлиқ қарорлар қабул қилиш учун зарур бўлган транспорт хизматлари бозори тўғрисидаги кенг қамровли маълумотларни тизимли равишда тўплаш, таҳлил қилиш ва умумлаштириш кўзда тутилган.

**3. ИШЛАБ ЧИҚАРИШНИ РЕЖАЛАШТИРИШ**

«O‘ztemiryo‘lyo‘lovchi» АЖда Бизнес-режанинг ишлаб чиқариш кўрсаткичларини режалаштириш учун кўпроқ консерватив ёндашув қабул қилинган. Камчиқ тоннелининг ишга туширилиши муносабати билан хозирги кунгача Андижон-Уфа, Андижон-Москва, Андижон-Қўнғирот, Андижон-Термиз йўналишларида янги поездлар йўлга қўйилмокда ҳамда Тошкент ва Фарғона вилоятларида махаллий ва шаҳар атрофи йўналишларида транспортни ривожлантириш имкониятлари кенгайтирилмоқда. Республика вилоятларидан халқаро йўналишларда йўловчиларни ташиш мақсадида янги 350/349-сонли Тошкент-Москва-Тошкент поезди ташкил этилган бўлиб, бу йўналиш Самарқанд, Навоий, Хоразм вилоятлари ва Қорақалпоғистон Республикаси ҳудудларидан йўловчиларни қабул қилиш имконини беради.

Шуни алоҳида таъкидлаш керакки, 2020 йиллар «O‘ztemiryo‘lyo‘lovchi» АЖ учун жиддий синовлар йиллари бўлди. Жамиятнинг асосий ҳажм, сифат ва молиявий кўрсаткичларининг ёмонлашувига Ўзбекистон Республикасида COVID-19 коронавируси пандемияси жиддий таъсир кўрсатди.

Пандемия туфайли 2020 йил 16 мартдан мамлакатдаги барча халқаро темир йўл йўловчи ташишлари бекор қилинди, 24 мартдан эса мамлакатдаги барча маҳаллий темир йўл йўловчи ташишлари бекор қилинди. 2020 йил 15 майдан айрим тезюрар ва юқори тезликда ҳаракатланувчи поездларнинг ҳаракатланишига рухсат берилди. Мамлакатдаги эпидемиологик вазият туфайли 2020 йилнинг 13 июлидан 15 августига қадар барча маҳаллий йўналишларда ташишларни яна бекор қилишга мажбур бўлдик. Маҳаллий билан бир қаторда шахар атрофи йўналишидаги қатновлар ҳажмлари хам сезиларли даражада камайди.

2020 йил март ойида бекор қилинган халқаро ташишларни қайта тиклаш ҳозирги кунгача хам кутилаётгани йуқ. 2022 йил давомида коронавирус пандемияси учун карантин тадбирларини енгиллаштирган ҳолда Россия Федерацияси (РЖД) билан келишилган ҳолда 13 та халқаро йўловчи поездларининг фаолиятини босқичма-босқич давом эттиришга келишиш режалаштирилган.

2021-йилга мўлжалланган ишлар ҳажмини режалаштираётиб, «O‘ztemiryo‘lyo‘lovchi» АЖ 2021-йилнинг 2-ярмига келиб пандемиядан олдинги (2019-йил охири ва 2020-йил боши) даврлар иш ҳажмига эришишга умид қилмоқда.

**2020 йил асосий кўрсаткичлари ва 2021 йил учун режа**

|  |  |  |  |  |
| --- | --- | --- | --- | --- |
| **№** | **Кўрсаткичлар номи** | Бирлиги | **Кутил.**  **хисобот 2020й .** | **Режа**  **2021й.** |
| **1** | **Йўловчи айланмаси** | млн. йўл. км |  |  |
| маҳаллий йўналиш |  |  |
| халқаро йўналиш |  |  |
| шахар атрофи йўналиши |  |  |
| **2** | **Ташилган йўловчилар** | минг йўл. |  |  |
| маҳаллий йўналиш |  |  |
| халқаро йўналиш |  |  |
| шахар атрофи йўналиши |  |  |
| **3** | **Жўнатилган йўловчилар** | минг йўл. |  |  |
| маҳаллий йўналиш |  |  |
| халқаро йўналиш |  |  |
| шахар атрофи йўналиши |  |  |
| **4** | **Ўртача масофа** | км. |  |  |
| маҳаллий йўналиш |  |  |
| халқаро йўналиш |  |  |
| шахар атрофи йўналиши |  |  |
| **5** | **Вагон ўртача бандлиги** | йўл/ ваг. |  |  |
| маҳаллий йўналиш |  |  |
| халқаро йўналиш |  |  |
| шахар атрофи йўналиши |  |  |
| **6** | **Даромадлар жами** | млн. сўм |  |  |
| ***Ташиш фаолиятидан, шу жумладан:*** |  |  |
| маҳаллий йўналиш |  |  |
| халқаро йўналиш |  |  |
| шахар атрофи йўналиши |  |  |
| ***Ёрдамчи фаолиятдан*** |  |  |
| **7** | **Харажатлар** | -//- |  |  |
| **8** | **Молиявий натижа** | -//- |  |  |
| **9** | **Ишчилар сони** | одам |  |  |
| жумладан, ташиш фаолиятида |  |  |
| **10** | **Ойлик иш хаки фонди** | млн. сўм |  |  |
| **11** | **Ўртача ойлик маош** | сўм |  |  |
| **12** | **Мехнат унумдорлиги** | млн.йўл-км/ йўл |  |  |

Йўловчи поездларида ва темир йўл вокзалларида хизмат кўрсатиш ва сервис сифатини ошириш, шунингдек, туризм, реклама ва қўшимча пуллик хизматлар кўрсатиш соҳасидаги ишларни кенгайтириш орқали маҳаллий йўналишларда йўловчи ташиш ҳажмини ошириш кўзда тутилган.

2021-йилнинг иккинчи ярмида иккита юқори тезликда харакатланувчи "Афросиёб" электр поезди (ҳар бири 10 та вагондан иборат 2 та поезд) сотиб олинди ва уларни йўловчи оқими кўп маршрутларга қўйиш режалаштирилмоқда. Бундан ташқари, 20 та электр поезд сотиб олиш режалаштирилган. Бу электр поездлар маҳаллий ва шаҳар атрофи йўналишларида қатнаши режалаштирилган.

2021 йил учун прогнозда ¬¬¬¬----- киши миқдорида белгиланди, бу 2020 йил учун кутилаётган ҳисобот даражасидан юқори. ----- одамлар томонидан, пандемия сабабли, 2020 йил охирида ўртача сонни 2019 йил ҳисоботидан ----- кам одам бўлиши режалаштирилган.

Темир йўл вокзалларининг рентабеллигини таъминлаш мақсадида 30.11.2011 йил 314-сон Ўзбекистон Республикаси Вазирлар Маҳкамасининг қарорига ўзгартириш киритиш учун тегишли давлат органларига таклиф киритиш ва темир йўл вокзаллари ҳудудига эркин киришни таъминлаш учун меъёрий-ҳуқуқий база яратиш режалаштирилган. Бу ўзгариш вокзалларда кўрсатиладиган айрим хизматларни аутсорсингга бериш имконини яратади. Вокзаллар худудига эркин кириш таъминлангандан сўнг темир йўл вокзалларида хизмат кўрсатиш ҳажмини ошириш, вокзал комплексларини сақлаш харажатларини қоплаш кутилмоқда. Чет эл темир йўл компаниялари мисолидан фойдаланиб, вокзал умумий даромадининг 30 фоизигача вокзал сервис хизматлардан келадиган фойда бўлади деб режалаштириш мумкин.

2019 йилнинг сентябр ойидан бошлаб янги платформада яратилган, http://e-ticket.railway.uz / портали ёки «Uz Railway» мобил иловаси орқали амалга ошириладиган электрон йўл ҳужжатларини сотиб олиш тизими жорий этилди.

2022 йилда электрон йўл ҳужжатлари савдолари улушини кунига ўртача 3% дан 10% гача ошириш режалаштирилган.

Андижон-Урганч, Андижон-Термиз поездларида йўл давомида йўловчиларга озиқ-овқат билан таъминлаш хизматларини кўрсатишда рақобат муҳитини яратиш мақсадида "Андижон Вагрес" МЧЖ компанияси томонидан шартнома асосида ушбу хизматлар кўрсатилмоқда. Бошқа йўналишларда ушбу хизматлар "Темирйўлйўловчисервис" МЧЖ томонидан кўрсатилади. Озиқ-овқат билан таъминлаш хизматларини кўрсатишда рақобат муҳитини шакллантиришни ҳисобга олган ҳолда 2021-йилда юқоридаги хизматлар нархини йўловчилар учун янада арзонроқ даражага эришиш кўзда тутилган.

Келажакда шаҳар атрофи йўналишларида рентабелликни таъминлаш учун, ўз вилоятида шаҳар атрофи йўналишларидаги ташишлардан манфаатдор вилоятлар томонидан ушбу йўналишларнинг харажатларини қоплаш механизмини ишлаб чиқиш режалаштирилган. Шуни алохида таъкидлаб ўтиш лозимки, шаҳар атрофидаги ташишларнинг умумий ҳажмидан 60% га яқини Тошкент вилоятига тўғри келади.

Келгусида ички ўзаро субсидиялашдан янада чиқиш учун жамият фаолиятини асосий фаолият турига қаратиш масаласи кўриб чиқилмокда. Шу мақсадда «O‘ztemiryo‘lyo‘lovchi» АЖ фаолиятини юқори тезликда харакатланувчи «Афросиоб» поезди, вокзаллар хўжаликлари, шаҳар атрофи йўналишларида ташишлар дирекцияларига ва таркибида темирйул кассалари, ВЧД-2 депоси, йўловчиларга хизмат кўрсатиш филиалларидан ташкил топган йўловчи ташиш бўйича хўжаликларга ажратиш масалалари кўриб чиқилмоқда. Жамиятнинг устувор йўналишларига эътиборни кўпроқ қаратиш мақсадида фаолиятнинг асосий бўлмаган йўналишларини тегишли идораларга ўтказиш бўйича чора-тадбирлар ишлаб чиқиш режалаштирилган.

**4. ВАГОН ХЎЖАЛИГИ**

“O‘ztemiryo‘lyo‘lovchi” АЖ йўловчи вагонлар паркининг эскириши энг муҳим муаммолардан бири ҳисобланади, чунки бириктирилган паркнинг ярмидан кўпи ишлаб чиқарувчилар томонидан белгиланган хизмат муддатидан ортиқ, яъни 28 йилдан ортиқ хизмат муддатига эга. 16.11.2020 йил ҳолатига кўра бириктирилган вагонлар парки қуйидагилардан иборат:

жами вагонлар парки -**975 та йўловчи вагони:**

хизмат муддати \_\_ йилдан ортиқ бўлган вагонлар сони– \_\_ та (62%).

хизмат муддати \_\_ дан \_\_ йилгача бўлган вагонлар сони– \_\_ та (4,2%).

хизмат муддати \_\_ дан \_\_ йилгача бўлган вагонлар сони– \_\_\_ та (5,2%).

хизмат муддати \_\_ йилгача бўлган вагонлар сони– \_\_\_ та (28.7%).

Бириктирилган вагон паркининг умумий сонидан – **66,6% (\_\_ та) вагон \_\_ йилдан ортиқ** хизмат муддатига эга.

КВР ва КР таъмирдан ўтқазилган йўловчи вагонларнинг узайтирилган хизмат муддати тугашини ҳисобга олган ҳолда, 2021 йилдан 2024 йил оралиғида вагонлар парки прогноз бўйча **\_\_\_та вагонга** камайиши кутилмоқда. Бунинг оқибатида 2032-йил охирида йўловчи вагонлар паркида атиги **131 та йўловчи вагон** қолиши кутилмоқда, бу эса мавжуд бўлган бириктирилган паркнинг 31% ни ташкил қилади.

Мавжуд йўловчи вагонларнинг бириктирилган парк сонини жорий даражада сақлаб қолиш учун ва йўловчиларга замонавий хизмат кўрсатиш мақсадида,шунингдек йўловчи ташиш ҳажмини ошириш учун етарли миқдорда янги замонавий йўловчи вагонлар хариди учун чора-тадбирлар қабул қилиш зарур бўлади.

Шу жумладан 2021 йилда йўловчи вагонлар паркини ҳозирги сонини сақланиб қолиши учун йилига ўрта ҳисобда **34 та янги йўловчи вагон сотиб олиниши керак**.

**«O‘ztemiryo‘lyo‘lovchi» АЖ йўловчи вагонларини 2021 йилда режавий таъмирдан ўтказиш бўйича прогноз жадвали**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Вагон типи | ДР | | КР-1 | | КР-2 | | КВР | | ДР ВЧД-5 | |
| 2020 | 2021 | 2020 | 2021 | 2020 | 2021 | 2020 | 2021 | 2020 | 2021 |
| СВ |  |  |  |  |  |  |  |  |  |  |
| ЦМК |  |  |  |  |  |  |  |  |  |  |
| ЦМО |  |  |  |  |  |  |  |  |  |  |
| МО |  |  |  |  |  |  |  |  |  |  |
| ВР |  |  |  |  |  |  |  |  |  |  |
| ЦМБ |  |  |  |  |  |  |  |  |  |  |
| ЗАК |  |  |  |  |  |  |  |  |  |  |
| Хизмат вагон |  |  |  |  |  |  |  |  |  |  |
| **ЖАМИ** |  |  |  |  |  |  |  |  |  |  |

Жами «O‘ztemiryo‘lyo‘lovchi» АЖ бўйича в 2021 йилда таъмирланиш керак бўлган вагонлар сони –**468 та вагон.** Шу жумладан:

**Капитал таъмир –194 вагон**

шу жумладан:

КР–1 хажмда –170 вагон

КР-2 хажмда – 22 вагон

КВР хажмда –2 вагон

**Депо таъмири – 274 вагон**

шу жумладан:

«ТВСРЗ» АЖ да – 214 вагон

ВЧД Андижонда – 60 вагон

**5. ИШЛАБ ЧИҚАРИШНИ БОШҚАРИШНИНГ ТАШКИЛИЙ ТУЗИЛМАСИНИ ТАКОМИЛЛАШТИРИШ**

Ишлаб чиқаришни ташкил этишни такомиллаштириш ва корхонанинг молиявий аҳволини яхшилашга қаратилган чора-тадбирлар мажмуини ишлаб чиқиш ва амалга ошириш жараёнида ишлаб чиқаришни бошқаришнинг ташкилий тузилмасини такомиллаштириш ҳаракат дастурига алоҳида ўрин берилади.

Ушбу дастур доирасида қуйидагилар тақдим этилади:

а) Корхона бошқарувининг мавжуд тузилмасини чуқур таҳлил қилиш, ишлаб чиқариш бошқарувидаги камчиликларни аниқлаш.

б) Бир қатор масалаларни қамраб олган корхона бошқарувининг ташкилий тузилмасини такомиллаштиришнинг асосий йўналишларини аниқлаш, шу жумладан:

- саноатда рақобатни кенгайтириш ва таклиф этилаётган хизматлар сифатини яхшилаш мақсадида компаниянинг табиий монополия ва потенциал рақобат майдонларини ажратиш тўғрисида;

- корхона фаолиятининг даромадли ва фойдасиз йўналишларини аниқлаш, биринчи йўналишларни кенгайтириш ва иккинчи йўналишларни камайтириш ёки улар учун субсидиялар топиш;

- иш ҳақи тизимини такомиллаштириш ва корхонанинг ҳар бир бўлинмасида рағбатлантиришни кучайтириш;

- жамиятнинг бўлинмалари низомларини, иш тавсифлари ва ходимларнинг ҳуқуқ, бурч ва мажбуриятлари мувозанатини тартибга солувчи бошқа ҳужжатларни такомиллаштириш ва ишлаб чиқиш;

-корхона ходимларининг малакасини ошириш ва қайта тайёрлаш ишларини давом эттириш.

в) Меҳнат унумдорлигини ошириш чора-тадбирлари тизимини жорий этиш ва унинг ўсишини рағбатлантиришнинг самарали усулларини жорий этиш.

г) Корхонанинг якуний натижаларига инсон омили таъсири механизмларини мустаҳкамлаш, ушбу корхонада иш нуфузини ошириш бўйича аниқ чора-тадбирларни ишлаб чиқиш ва амалга ошириш, ходимларни ижтимоий ҳимоя қилиш бўйича чора-тадбирларни изчил ва босқичма-босқич амалга ошириш.

д)Ижтимоий-маданий объектларнинг моддий-техник базасини ривожлантириш ва мустаҳкамлаш.

е) Корхонанинг мавжуд ишлаб чиқариш қувватларидан оқилона фойдаланиш имконини берувчи қўшимча иш ўринлари яратиш билан ишлаб чиқаришни диверсификация қилиш чора-тадбирлари мажмуини ишлаб чиқиш.

Маркетинг режасида белгиланган мақсадларга эришиш учун маркетинг секторининг фаолият доирасини ошириш кўзда тутилади.

Иш ҳажми ортиши билан рақобатни кучайтириш, йўловчиларга хизмат кўрсатиш ишларини кенгайтириш учун имтиёзлар ажратиш режалаштирилмоқда.

**6. МОЛИЯВИЙ РЕЖА**

«O‘ztemiryo‘lyo‘lovchi» АЖнинг даромад ва харажатлари режаси 2021 йил

(млн. сум)

|  |  |  |  |
| --- | --- | --- | --- |
| № | Кўрсаткичлар номи | Кутил.хисобот 2020й . | Режа  2021й. |
| **1.** | **Даромадлар, жами:** |  |  |
|  | -- -ташиш фаолияти |  |  |
|  | - -ёрдамчи фаолият |  |  |
| **2.** | **Харажатлар, жами:** |  |  |
|  | -- -ташиш фаолияти |  |  |
|  | - -ёрдамчи фаолият |  |  |

Харажатларнинг элементлари бўйича 2021 йил учун режаси иловада кўрсатилган.

**8. ХУЛОСАЛАР**

«O‘ztemiryo‘lyo‘lovchi» АЖнинг 2020 йил учун қилинган ишлаб чиқариш ва молиявий фаолияти таҳлилидан кўриниб турибдики, 2021 йил давомида жамият ўзининг бозордаги улуши учун курашда рақобатбардошлигини ошириш ва йўловчи поездларида хизмат кўрсатиш даражасини ошириш учун қуйидаги холатларга алоҳида эътибор қаратиши лозим:

1. Ўзбекистон Республикаси аҳолиси, норезидентлари, шунингдек, Ўзбекистон Республикасининг маданий мероси ва тарихий диққатга сазовор жойлари билан танишишни истаган сайёҳлар учун йўловчи поездлар паркини, йўловчи поездларини тайёрлаш ускуналарини модернизация қилиш ва янгилаш.

2. Европа ва Осиё минтақаси мамлакатларини боғловчи тарихий Буюк Ипак йўли меросини давом эттириш мақсадида ва МДҲ, Болтиқбўйи мамлакатларини Марказий Осиё минтақаси билан боғловчи халқаро йўловчи поездлари сонини ошириш.

3. Кичик ва ўрта бизнес субъектлари талабини қондириш мақсадида Ўзбекистон Республикасида багаж ташишларни ривожлантириш.

4. Ноанъанавий хизматлар (корхона ичидаги кичик ва ўрта бизнесни ривожлантириш ва бошқа хизмат турлари) дан олинадиган даромадларни оширишга алоҳида эътибор қаратиш лозим. Бу даромадларни корхонанинг моддий-техник ҳолатини ривожлантиришга йўналтириш зарур.

2021-йил давомида ушбу чора-тадбирларнинг амалга оширилиши даромадларни ошириш ва йўловчи ташишларнинг молиявий зарарлилигини камайтиради.

***Хулоса:***

1.Ушбу бизнес-режа ишчи материал сифатида 2021-йилда «O‘ztemiryo‘lyo‘lovchi» АЖнинг ишлаб чиқариш-хўжалик фаолиятини ривожлантиришнинг асосий жиҳатларини қамраб олади ва 2021-йилда ишни ташкил этишни такомиллаштиришга ва корхонанинг молиявий ҳолатини яхшилашга қаратилган. Бу ишлаб чиқилган режа давомида жамият фаолияти таҳлилига ва иқтисодий ислоҳотлар тараққиётига баҳо берилган, захиралар, институционал ўзгаришларни чуқурлаштириш имкониятлари ва йўналишлари аниқланган.

2. Бизнес-режани ишлаб чиқиш учун бошланғич материал «O‘ztemiryo‘lyo‘lovchi» АЖнинг 2020 йил учун ишлаб чиқариш, иқтисодий ва тижорат фаолиятининг батафсил таҳлили бўлди. Шу асосда 2021-йилда жамият иш фаолияти давомида юзага келиши мумкин бўлган асосий муаммолар, хавф-хатарлар ва қийинчиликлар аниқланади.

3. Корхонанинг ишлаб чиқилган бизнес-режаси қуйидагиларни ўз ичига олади:

- "Бизнес-режага кириш" да корхонанинг ташкил топиш тарихига қисқача тавсиф берилади, унинг таркибида юз берган асосий ўзгаришлар, бизнес-режанинг мақсади ва асосий вазифалари шакллантирилади;

- "Умумий қисм" да бизнес-режага резюме, жамият тавсифи ва тақдим этаётган хизматлар кўрсатилади;

- "Маркетинг режаси" бўлимида корхонада мавжуд маркетинг ҳолатини таҳлил қилиш асосида хавфлар ва имкониятлар рўйхати ишлаб чиқилди, «O‘ztemiryo‘lyo‘lovchi» АЖнинг энг муҳим стратегик мақсадлари шакллантирилди ва жамиятнинг яқин даврдаги маркетинг стратегияси белгилаб олинди;

- "Ишлаб чиқаришни режалаштириш" бўлимида режалаштирилаётган 2021 йил учун йўловчи ташишни ривожлантириш параметрлари, даромадлар, вагон ўртача бандлиги ва бошқа хажм ва сифат кўрсаткичлари берилган;

-"Ишлаб чиқаришни бошқаришнинг ташкилий тузилмасини такомиллаштириш" бўлимида 2022-йилга мўлжалланган корхона бошқарувининг ташкилий тузилмасини такомиллаштириш бўйича ҳаракат дастурини амалга оширишнинг асосий чора-тадбирлари баён этилган.

4. Ишлаб чиқаришни такомиллаштириш ва корхонанинг молиявий аҳволини яхшилаш бўйича ишлаб чиқилган чора-тадбирлар корхона иқтисодий ислоҳотларни амалга ошириш бўйича устувор вазифаларнинг фақат бир қисмини қамраб олади. Жамиятнинг йўловчи ташиш хўжалигидаги ислоҳотларини янада чуқурлаштириш иқтисодиётни демонополлаштириш ва либераллаштиришдаги муаммоларни ҳал этиш билан боғлиқ.

5. Жамиятнинг бизнес-режасини ишлаб чиқиш давомида ўтказилган тадқиқотлар темир йўлларнинг йўловчи ташиш хўжалигини давлат томонидан қўллаб-қувватлаш муаммосига эътиборни ошириш зарурлигини кўрсатмоқда. Юк ташишдан келадиган даромад ҳисобига йўловчи ташишдан келадиган йўқотишларни қоплашнинг ҳозирги амалиёти жамият фаолиятида бозор муносабатларини ривожлантиришга қаратилган эмас, аксинча, унинг демонополизацияси муаммоларини кучайтиради, темир йўл компаниясининг корхона фаолиятини тартибга солишдаги роли ва вазифаларини мустаҳкамлайди.